wickkiey/tamil-wikipedia-chunked huggingface dataset:
# மாம்பழம்

## சொற்பிறப்பியல்

தமிழ் மொழியில் "மா" ("மாம்பழ மரம்") மற்றும் "காய்" ("பழுக்காத பழம்") என்பதிலிருந்து *மாங்காய்* என்ற வார்த்தை உருவானது. ஆங்கில வார்த்தையான *மாங்கோ* ("மாம்பழம்") 16 ஆம் நூற்றாண்டில் போர்த்துகீசிய வார்த்தையான *மாங்கா* என்பதிலிருந்து வந்தது. இந்த போர்த்துகீசிய வார்த்தை தமிழ் மொழியிலிருந்து மலாய் மொழி வழியாகப் பெறப்பட்டதாகும்.
# மாம்பழம்

## மா மரம்

மா மரங்கள் 40 மீட்டர் உயரம் வரை வளரக்கூடியவை. இவற்றின் விட்டம் 15 மீட்டர் வரை இருக்கும். இந்த மரங்கள் நீண்ட காலம் காய்க்கக்கூடியவை. சில மாமரங்கள் 300 ஆண்டுகளுக்குப் பிறகும் காய்க்கின்றன. மண்ணில் ஏறத்தாழ 20 அடி (6 மீட்டர்) ஆழத்திற்கு இதன் வேர்கள் பாய்கின்றன. அதிக அளவில் சிறிய வேர்கள் மண்ணுக்குள் ஆழமாக ஊடுருவுகின்றன. பூத்து, மூன்று முதல் ஆறு மாதங்களில் பழங்கள் முற்றுகின்றன.  
பழத்தின் நடுவில் கடின ஓடுடைய ஒற்றை விதை காணப்படும். இரகத்தைப் பொருத்து இந்த ஓடு நார்களுடனோ வழுவழுப்பாகவோ இருக்கும். விதை 4 – 7 செ.மீ நீளமும், 3 – 4 செ.மீ அகலமும், 1 செ.மீ தடிமனும் கொண்டு, ஒரு மெல்லிய விதை உறையுடன் இருக்கும். இவற்றின் தோற்றத்திலிருந்து, மாம்பழங்கள் மரபணு ரீதியாக துணை வெப்பமண்டல இந்திய வகை மற்றும் வெப்பமண்டல தென்கிழக்கு ஆசிய வகை என இரண்டு வேறுபட்ட வகைகளாகப் பிரிந்தன:  
ஆசியாவிலிருந்து, ஒன்பதாம் மற்றும் பத்தாம் நூற்றாண்டுகளில் அரபு மற்றும் பாரசீக வர்த்தகர்களால் கிழக்கு ஆப்பிரிக்காவிற்கு மாம்பழங்கள் அறிமுகப்படுத்தப்பட்டன. காலனித்துவ ஆண்டுகளின் போது உலகெங்கிலும் உள்ள மற்ற பகுதிகளில் இது மேலும் பரவியது. போர்த்துகீசியப் பேரரசு மாம்பழத்தை இந்தியாவிலிருந்து கிழக்கு மற்றும் மேற்கு ஆப்பிரிக்காவுக்கு பரப்பியது. மேற்கு ஆப்பிரிக்காவில் இருந்து, 16 முதல் 17 ஆம் நூற்றாண்டில் இதை பிரேசிலுக்கு அறிமுகப்படுத்தினர். பிரேசிலில் இருந்து, இது 18 ஆம் நூற்றாண்டின் நடுப்பகுதி முதல் பிற்பகுதி வரை வடக்கு நோக்கி கரீபியன் மற்றும் கிழக்கு மெக்சிகோ வரை பரவியது. எசுப்பானியப் பேரரசு பிலிப்பைன்ஸிலிருந்து மேற்கு மெக்ஸிகோவிற்கு மாம்பழங்களை அறிமுகப்படுத்தியது.
# மாம்பழம்

## மாம்பழ விளைச்சல்

| மாம்பழ விளைச்சல் – 2022 |  |  |
| --- | --- | --- |
| 26.3 |  |  |
| 4.1 |  |  |
| 3.8 |  |  |
| 2.8 |  |  |
| 2.5 |  |  |
| 2.1 |  |  |
| **மொத்த உலக உற்பத்தி** | **59.2** | } |  
பல நூற்றுக்கணக்கான மாம்பழ சாகுபடி வகைகள் உள்ளன. ஒரு காலநிலையில் காய்க்கும் மாம்பழ வகைகள் மற்ற பகுதிகளில் விளைச்சல் தராமல் போகலாம். பொதுவாக, பழுத்த மாம்பழங்கள் சாப்பிடுவதற்கு ருசியாக இருக்கும். அதே சமயம் ஏற்றுமதி செய்யப்படும் பழங்கள் பெரும்பாலும் பச்சைத் தோல்களுடன் பழுக்காத நிலையில் பறிக்கப்படுகின்றன. சில சமயங்களில் பழுக்க வைக்கும் போது எத்திலீன் என்ற இரசாயனப் பொருள் பயன்படுத்தப்படுகின்றது.  
மாம்பழம் இப்போது பெரும்பாலான உறைபனி இல்லாத வெப்பமண்டல மற்றும் வெப்பமான மிதவெப்ப மண்டல காலநிலைகளில் பயிரிடப்படுகிறது. இது தெற்காசியா, தென்கிழக்கு ஆசியா, கிழக்கு மற்றும் மேற்கு ஆப்பிரிக்கா, அமெரிக்கா ஆகிய இடங்களில் பரவலாகப் பயிரிடப்படுகிறது. மாம்பழங்கள் எசுப்பானியா மற்றும் ஆசுத்திரேலியா ஆகிய நாடுகளில் சிறிய அளவில் பயிரிடப்படுகின்றன.
# மாம்பழம்

## பயன்பாடு

மாம்பழம் பெரும்பாலும், அப்படியே பழமாக உண்ணப்படுகிறது. தோலையும், விதையையும் நீக்கிய பிறகு, பழச்சதை துண்டு செய்யப்பட்டு உண்ணப்படுகிறது. பழச்சதை நன்றாக கூழாக்கப்பட்டு, மாம்பழச்சாறாகவும் பருகப்படுகிறது. இந்தியாவின் சில இடங்களில், மாம்பழக்கூழில் சர்க்கரை சேர்த்து உலர்த்தப்பட்டு சிறு துண்டுகளாக மிட்டாய் போலவும் உண்ணப்படுகிறது. மாம்பழச்சாறு பாலுடன் கலந்தும் பருகப்படுகிறது அல்லது ஐஸ் கிரீம் செய்யப் பயன்படுத்தப்படுகிறது. இந்தியாவில், மற்றொரு பிரபலமான பானம், மாம்பழத்தையும் தயிரையும் கலந்து செய்யப்படும் மாம்பழ லஸ்ஸி ஆகும்.  
மாங்காயும், பலவிதமாக உலகெங்கும் உண்ணப்படுகிறது. இந்தியாவில், மாங்காய் துண்டுகள் மிளகாய்த் தூள் அல்லது உப்பு சேர்த்து உண்ணப்படுகின்றன. மேலும் மாங்காயைக் கொண்டு குழம்புகள், ஊறுகாய்கள், பச்சடிகள் ஆகியவையும் தயாரிக்கப்படுகின்றன.
இந்தோனேசியாவிலும், மலேசியாவிலும், மாங்காய்கள் ருஜக் அல்லது ரொஜக் எனப்படும் புளிப்பு பச்சடி செய்யப் பயன்படுத்தப்படுகின்றன.
பிலிப்பைன்ஸ் நாட்டில், மாங்காய்கள் 'பகூங்க்' எனப்படும் மீன் அல்லது இறால் கொண்டு தயாரிக்கப்படும் கூழுடன் உண்ணப்படுகின்றன. மாங்காய் கொண்டு தயாரிக்கப்படும் சட்னி இனிப்பாகவோ, புளிப்பாகவோ, காரமாகவோ பல நாடுகளில் தயாரிக்கப்படுகிறது. இந்தியாவில், மாங்காயைக் காயவைத்து அரைத்து 'அம்ச்சூர்' என்ற சமையல் பொடியாக பயன்படுத்தப்படுகிறது.
# மாம்பழம்

## ஊட்டச்சத்துகள்

மாம்பழச்சதையில் 15% சர்க்கரை, 1% புரதம், பெருமளவு உயிர்ச்சத்துக்கள் ஏ, பி, சி ஆகியவை உள்ளன.
# மாம்பழம்

## நச்சுத்தன்மை

மாங்காயின் பால் சிலருக்கு தோலில் எரிச்சலும், கொப்புளங்களும் உண்டாக்கலாம். வசந்த காலத்தில் மா மரங்கள் பூக்கும் போது, பூவின் மகரந்தம் காற்றில் பரவுவததால் சுவாசிப்பதில் சிரமம், கண்களில் அரிப்பு அல்லது முக வீக்கம் ஆகியவற்றை ஏற்படுத்தலாம்.
# குண்டாங்குழி மகாதேவர் கோயில்

புதுவை அருகிலுள்ள மதகடிப்பட்டில் அமைந்துள்ளது **குண்டாங்குழி மகாதேவர் கோயில்**. அழகான கற்றளியாக விளங்கும் இக்கோயில் கி.பி. 985-இலிருந்து 1016 வரை ஆட்சி செய்த முதலாம் ராசராசனால் கட்டப்பட்டது என இங்குள்ள ஒரு கல்வெட்டுக் குறிப்பிடுகிறது.
# குண்டாங்குழி மகாதேவர் கோயில்

## பெயர்க்காரணம்

குண்டாங்குழி என்ற குளத்தின் கரையில் அமைந்துள்ள இக்கோயிலில் உறையும் இறைவன் குண்டாங்குழி மகாதேவர் என்றும் கல்வெட்டுகள் குறிக்கின்றன. இவ்வூர் திருபுவனைப் புவிச் சதுர்வேதி மங்கலத்தின் (தற்போது திருபுவனை) ஒரு பகுதியாக விளங்கியது.
# குண்டாங்குழி மகாதேவர் கோயில்

## கோயில் அமைப்பு

கருவறை சதுரமாகவும் மேலேயுள்ள கிரீவம் வட்டமாயும் சிகரம் உருண்டையாகவுமுள்ள கருவறை வெளிச் சுவற்றுக் கோட்டங்களை தட்சிணாமூர்த்தி பிரம்மா லிங்கோத்பவர் போன்ற சிற்பங்கள் அலங்கரிக்கின்றன.
# குண்டாங்குழி மகாதேவர் கோயில்

## விழாக்கள்

இங்கு விசேஷமாகத் தேவியின் சன்னதி தெற்கு நோக்கி அமைந்துள்ளது. சப்தமாதர்களுக்குத் தனி சந்நிதியும் அமைந்துள்ளது. சோழர்காலத்தில் சப்த மாதர்களுக்கு சிறப்பு வழிபாடுகளும் விழாக்களும் எடுக்கப்பட்டிருக்கின்றது.
# குண்டாங்குழி மகாதேவர் கோயில்

## கல்வெட்டுகள்

இக்கோயிலில் முதலாம் இராசராசன், இராசேந்திரன், முதலாம் இராசாதிராசன், முதலாம் குலோத்துங்கன் போன்ற சோழ அரசர்களால் பொறிக்கப்பட்ட கல்வெட்டுகள் உள்ளன.
# நீர் மான்

**நீர் மான்** (*Hydropotes inermis*) என்பது உருவத்தில் கஸ்தூரி மான் இனத்தைப் போன்று சிறியாதாக இருக்கும் ஒரு மான் இனம். இவற்றிற்கு கொம்புகள் இருக்காது. அதே வேளை கிளை மானுக்கும் நீர் மானுக்கும் ஒரு ஒற்றுமை இருக்கிறது. கிளை மான் இனத்தில் ஆண் மான்களுக்கு கொம்புகள் இருப்பதுப் போன்று நீர் மான் இனத்தில் ஆண் மான்களுக்கு வாயின் இரண்டு பக்கவாட்டிலும் கூரிய கோரை பற்கள்(தந்தம்) இருக்கின்றன. மற்ற எந்த மான் இனங்களிடம் காணப்படாத இந்த உருவமைப்பு தான் இந்த மான் இனத்தைத் தனியொரு இனமாக எடுத்துக் காட்டுகின்றது. நீர் மான் இனங்களில் இரண்டு வகை உண்டு.ஒன்று **சீன நீர் மான்** (Hydropotes inermis inermis). மற்றொன்று **கொரிய நீர் மான்** (Hydropotes inermis argyropus).
# தமிழ்

மாண்டரீன், சீனம் உட்பட்ட சில மங்கோலிய மொழிகளிலும் மட்டுமே காணப்படுகிறது]]  
**தமிழ்** (*Tamil language*), தமிழர்களினதும் தமிழ் பேசும் பலரின் தாய்மொழி ஆகும். தமிழ், உலகில் உள்ள முதன்மையான மொழிகளில் ஒன்றும் செம்மொழியும் ஆகும். இந்தியா, இலங்கை, மலேசியா, சிங்கப்பூர் ஆகிய நாடுகளில் அதிக அளவிலும், ஐக்கிய அரபு அமீரகம், தென்னாப்பிரிக்கா, மொரிசியசு, பிசி, இரீயூனியன், திரினிடாடு போன்ற நாடுகளில் சிறிய அளவிலும் தமிழ் பேசப்படுகிறது. 1997-ஆம் ஆண்டுப் புள்ளி விவரப்படி உலகம் முழுவதிலும் 8 கோடி (80 மில்லியன்) மக்களால் பேசப்படும் தமிழ், ஒரு மொழியைத் தாய்மொழியாகக் கொண்டு பேசும் மக்களின் எண்ணிக்கை அடிப்படையில் பதினெட்டாவது இடத்தில் உள்ளது. இணையத்தில் அதிகம் பயன்படுத்தப்படும் இந்திய மொழிகளில் தமிழ் முதன்மையாக உள்ளதாக 2017-ஆம் ஆண்டு நடைபெற்ற கூகுள் கணக்கெடுப்பில் தெரிய வந்துள்ளது.  
இரண்டாயிரத்து ஐந்நூறு ஆண்டுகளுக்கும் மேல் பழமை வாய்ந்த இலக்கிய மரபைக் கொண்டுள்ள தமிழ் மொழி, தற்போது வழக்கில் இருக்கும் ஒரு சில செம்மொழிகளில் இதுவும் ஒன்றாகும். மேலும் கவனமாகப் பழைய அமைப்புக்களைக் காக்கும் மரபினாலும் பழங்கால இலக்கிய நடை கூட மக்களால் புரிந்து கொள்ளும் நிலையில் உள்ளது. எடுத்துக்காட்டாக, பள்ளிக் குழந்தைகள் சிறுவயதில் கற்கும் அகர வரிசையான *ஆத்திசூடி* 1,000 ஆண்டுகளுக்கு முன்னர் இயற்றப்பட்டது. திருக்குறள் ஏறத்தாழ 2,000 ஆண்டுகளுக்கு முன் இயற்றப்பட்டது.
# தமிழ்

## வரலாறு

தமிழ், இந்தியா உட்பட இலங்கை, சிங்கப்பூரில் பேசப்படும் மொழிகளில் ஒன்று. மிக நீண்ட இலக்கிய, இலக்கண மரபுகளைக் கொண்டது. தமிழ் இலக்கியங்களில் சில 2500 ஆண்டுகளுக்கு மேல் பழமையானவை. கண்டெடுக்கப்பட்டுள்ள தமிழ் ஆக்கங்கள் கிறித்துவுக்கு முன் 400-ஆம் ஆண்டைச் சேர்ந்த பிராமி எழுத்துகளில் எழுதப்பெற்றவைகளாகும். இந்தியாவில் கிடைத்துள்ள ஏறத்தாழ 1,00,000 (நூறாயிரம்) கல்வெட்டுகளில் தொல்லெழுத்துப் பதிவுகளில் 60,000 (அறுபதாயிரம்)-இற்கும் அதிகமானவை தமிழகத்தில் கிடைத்துள்ளன. இதில் ஏறத்தாழ 95 விழுக்காடு தமிழில் உள்ளன; மற்ற மொழிகள் அனைத்தும் ஐந்து விழுக்காட்டுக்கும் குறைவான கல்வெட்டுகளையே கொண்டுள்ளன. பனையோலைகளில் எழுதப்பட்டு (திரும்பத் திரும்பப் படியெடுப்பதன் (பிரதி பண்ணுவது) மூலம்) வாய்மொழி மூலம் வழி வழியாகப் காக்கப்பட்டு வந்ததால், மிகப் பழைய ஆக்கங்களின் காலங்களைக் கணிப்பது மிகவும் கடினமாக உள்ளது. எனினும் மொழியியல் உட்சான்றுகள், மிகப்பழைய ஆக்கங்கள் பொ.ஊ.மு. 4-ஆம் நூற்றாண்டுக்கும் பொ.ஊ. 3-ஆம் நூற்றாண்டுக்கும் இடைப்பட்ட காலத்தில் இயற்றப்பட்டிருக்கலாம் எனக் காட்டுகின்றன. இன்று கிடைக்கக்கூடிய மிகப் பழைய ஆக்கம் தொல்காப்பியம் ஆகும். இது பண்டைக்காலத் தமிழின் இலக்கணத்தை விளக்கும் ஒரு நூலாகும். இதன் சில பகுதிகள் பொ.ஊ.மு. 400-ஆம் ஆண்டு காலத்தில் எழுதப்பட்டதாகக் கருதப்படுகின்றது. 2005-இல் அகழ்ந்தெடுக்கப்பட்ட சான்றுகள், தமிழ் எழுத்து மொழியைக் பொ.ஊ.மு. 600-ஆம் ஆண்டிற்கும் முன் தள்ளியுள்ளன. பண்டைத் தமிழில் எழுதப்பட்ட குறிப்பிடத்தக்க காப்பியம், பொ. ஊ. மு. 200 முதல் பொ.ஊ. 200 காலப்பகுதியைச் சேர்ந்த சிலப்பதிகாரம் ஆகும்.  
தமிழறிஞர்களும் மொழியியலாளர்களும் தமிழ் இலக்கியத்தினதும் தமிழ் மொழியினதும் வரலாற்றை ஐந்து காலப்பகுதிகளாக வகைப்படுத்தியுள்ளனர். இவை:  
- சங்க காலம் (பொ.ஊ.மு. 400 – பொ.ஊ. 300)
- சங்கம் மருவிய காலம் (பொ.ஊ. 300 – பொ.ஊ. 700)
- பக்தி இலக்கிய காலம் (பொ.ஊ. 700 – பொ.ஊ. 1200)
- மையக் காலம் (பொ.ஊ. 1200 – பொ.ஊ. 1800)
- தற்காலம் (பொ.ஊ. 1800 – இன்று வரை)  
பக்தி இலக்கிய காலத்திலும் மையக் காலத்திலும் பெருமளவு வடமொழிச் சொற்கள் தமிழில் கலந்துவிட்டன. பிற்காலத்தில் பரிதிமாற் கலைஞர், மறைமலை அடிகள் முதலான தூய்மைவாதிகள் இவற்றைத் தமிழிலிருந்து நீக்க உழைத்தனர். இவ்வியக்கம் தனித்தமிழ் இயக்கம் என அழைக்கப்பட்டது. இதன் விளைவாக முறையான ஆவணங்களிலும் மேடைப் பேச்சுகளிலும் அறிவியல் எழுத்துகளிலும் வடமொழிக் கலப்பில்லாத் தமிழ், பயன்பட வழியேற்பட்டது. பொ.ஊ. 800-இற்கும் 1000-இற்கும் இடைப்பட்ட காலப்பகுதியில், மலையாளம் ஒரு தனி மொழியாக உருவானதாக நம்பப்படுகின்றது.
# தமிழ்

## மொழிக்குடும்பம்

தமிழ், திராவிட மொழிக் குடும்பத்தைச் சேர்ந்த ஒரு மொழியாகும். இக்குடும்பத்தில், இருளா, கைக்காடி, பெட்டக் குறும்பா, சோலகா மற்றும் யெருகுலா என்னும் மொழிகளும் அடங்கும்.
தமிழ் மொழிக் குடும்பம்:
- **தமிழ்-மலையாளம் மொழிகள்**: தமிழ் – மலையாளம் மொழிகளின் ஒரு துணைக் குடும்பமாகும்.
- தமிழ்-குடகு மொழிகள்: தமிழ் – குடகு மொழிக் குடும்பத்தின் துணைப் பிரிவாகவும்.
- தமிழ்-கன்னடம் மொழிகள்: தமிழ் – கன்னடம் மொழிக் குடும்பத்தின் துணைப் பிரிவாகவும் உள்ளன.
- திராவிட மொழிக் குடும்பம்: திராவிட மொழிக் குடும்பத்தின் துணைப் பிரிவுகளுள் ஒன்றான தென் திராவிட மொழிக் குடும்பத்தின் உட் பிரிவுகளுள் ஒன்றாகும்.
தமிழ் நாட்டை எல்லையாகக் கொண்டுள்ள, கேரள மாநில மக்களால் பேசப்படும் மலையாளம், சொற்கள், உரையாடல் அமைப்பு ஆகியக்கூறுகளில் தமிழை நெருக்கமாக ஒத்துள்ள ஒரு மொழியாகும். ஏறத்தாழ ஒன்பதாம் நூற்றாண்டுவரை தமிழும், மலையாளமும் ஒரே மொழியின் இரு வட்டார வழக்குகளாகவே இருந்து வந்தன. இரு பகுதியினருமே இம்மொழியினைத் தமிழ் எனவே வழங்கி வந்துள்ளனர். மலையாளத்துக்கும் தமிழுக்கும் இடையிலான வேறுபாடுகள் சில, வரலாற்றுக்கு முந்திய காலம் தொட்டே கிழக்குத் தமிழ் வழக்கிற்கும் மேற்குத் தமிழ் வழக்கிற்குமிடையே பிரிவு ஏற்படத் தொடங்கியதைக் காட்டுவதாக அமைகின்ற போதும், தெளிவாக இரண்டு தனி மொழிகளாகப் பிரிந்தது 13-ஆம் மற்றும் 14-ஆம் நூற்றாண்டுக் காலப் பகுதியிலேயே ஆகும்.
# தமிழ்

## தமிழ் என்னும் சொல்

### சொற்பிறப்பு

**சௌத்துவருத்து** என்பவர் தமிழ் என்பதன் ஆறு ***தம்-மிழ்*** என்று பிரித்துக் காட்டி "**தனது மொழி**" என்று **பொருள்படும்** என்று தெரிவிக்கிறார். ***காமெல் சுவெலிபில்*** என்ற செக்கு ***மொழியியலாளர்,*** ***தம்-இழ்*** என்பது "***தன்னிலிருந்து மலர்ந்து வரும் ஒலி"*** என்ற பொருள் தரவல்லது என்கிறார். மாறாக, *tamiz* < *tam-iz* < **tav-iz* < **tak-iz* என்ற கிளவியாக்கம் நடந்திருக்கலாமென்றும், அதனால் இது "சரியான (தகுந்த) (பேச்சு) முறை" என்ற பொருளிலிலிருந்து தொடங்கியிருக்கலாம் என்றும் கூறியிருக்கிறார்.
# தமிழ்

## தமிழ் பேசப்படும் இடங்கள்

, தமிழ்ச் சங்க காலத்தைச் (400 BCE- 200 CE) சேர்ந்தது.]]
, தமிழ்ச் சங்க காலத்தைச் (400 BCE- 200 CE) சேர்ந்தது, அதன் விளக்கம்.]]  
தமிழ், தென் இந்திய மாநிலமான தமிழ் நாட்டின் பெரும்பான்மையினரதும் இலங்கையின் வடக்குக் கிழக்குப் பகுதிகளில் வாழும் மக்களதும் முதன் மொழியாகும். தமிழ், மேற்படி நாடுகளின் பிற பகுதிகளிலும் குறிப்பாக, இந்திய மாநிலங்களான கர்நாடகம், கேரளம்,ஆந்திரப் பிரதேசம் மற்றும் மகாராட்டிரத்திலும், இலங்கையில் கொழும்பிலும் மத்திய மலை நாட்டுப் பகுதிகளிலும் முசுலிம்கள் வாழும் பகுதிகளிலும் வழங்கி வருகின்றது  
தமிழ் மக்கள், 19-ஆம் நூற்றாண்டிலும் 20-ஆம் நூற்றாண்டின் ஆரம்பத்திலும் ஒப்பந்தக் கூலிகளாகவும் கீழ்நிலை அரசப் பணியாளர்களாகவும் இந்தியா, இலங்கை போன்ற நாடுகளிலிருந்து பிரித்தானியப் பேரரசின் பல பகுதிகளுக்கும் அனுப்பப்பட்டனர். அவ்வாறு, அவர்கள் சென்ற இடங்களில் தமிழ் பேசும் சமுதாயங்கள் உருவாகின. இவர்களின் வழிவந்தவர்கள் இன்று சிங்கப்பூர், மலேசியா, மொரீசியசு போன்ற நாடுகளில் குறிப்பிடத்தக்க குடித்தொகை கொண்டவர்களாக வாழ்ந்து வருகின்றார்கள். தென்னாப்பிரிக்கா, கயானா, பிசி, சுரினாம், திரினிடாடு, உடொபாகோ போன்ற நாடுகளிலும் பலர் பூர்வீகத் தமிழராக இருந்தும், அந்நாடுகளில் அவர்கள் தமிழ் மொழியைப் பேசுவதில்லை.  
மிக அண்மைக்காலங்களில், பெரும்பாலும் இலங்கையின் இன முரண்பாடுகள் காரணமாக அகதிகளாக அங்கிருந்து இடம் பெயர்ந்தவர்களும் ஓரளவு பொருளாதாரக் காரணங்களுக்காக இடம் பெயர்ந்தவர்களுமாகப் பல தமிழர்கள் ஆத்திரேலியாவிலும் கனடாவிலும் ஐக்கிய அமெரிக்காவிலும் பெரும்பாலான ஐரோப்பிய நாடுகளிலும் வாழ்ந்து வருகின்றார்கள். தற்போது இவர்களில் பழைய தலைமுறையைச் சேர்ந்தவர்கள் தமிழ் மொழியை ஓர் உயிர்ப்புள்ள மொழியாக வழங்கி வந்தபோதிலும் இளைய தலைமுறையினர் பலர் தமிழ் மொழியைப் பயன்படுத்த இயலாதவர்களாகவும் ஆர்வமற்றவர்களாகவும் வளர்ந்து வருவதைக் கவனிக்க முடிகின்றது.
# தமிழ்

## தமிழ் பேசப்படும் இடங்கள்

### ஆட்சி மொழி அங்கீகாரம்

தமிழ் இந்திய மாநிலங்களில் ஒன்றான தமிழ்நாட்டின் ஆட்சி மொழியாகும். அத்துடன் இந்திய அரசியலமைப்பின், எட்டாவது பட்டியலில் குறிப்பிடப்பட்டுள்ள 22 தேசிய மொழிகளுள் ஒன்றாகவும் உள்ளது. இலங்கையில் மூன்று ஆட்சி மொழிகளுள் தமிழும் ஒன்று. இந்தியாவில் தமிழ்நாடு மாநிலத்திலும் புதுச்சேரி ஒன்றியப் பகுதியிலும் தமிழ் அரச அலுவல் மொழியாக இருக்கிறது. சிங்கப்பூரிலும் நான்கு ஆட்சி மொழிகளுள் தமிழும் ஒன்று. தென்னாப்பிரிக்காவிலும் தமிழுக்கு அரசியலமைப்பு அங்கீகாரம் உள்ளது. மலேசியாவிலும் முதல் நான்கு ஆட்சி மொழிகளில் தமிழும் இடம்பெற்றுள்ளது. மலேசியாவில் தொடக்க இடைநிலைப்பள்ளிகளில் தமிழ் கற்பிக்கப்படுகிறது. நாடு முழுவதும் 523 தமிழ்த் தொடக்கப்பள்ளிகள் அரசுப் பள்ளிகளாக இயங்குகின்றன.
# தமிழ்

## தமிழ் பேசப்படும் இடங்கள்

### இந்தியாவில் செம்மொழி அங்கீகாரம்

இந்தியாவிலும் வெளி நாடுகளிலும் உள்ள பல தமிழ் அமைப்புகளினதும் அறிஞர்களினதும் நீண்ட கால முயற்சிகளைத் தொடர்ந்து இந்திய அரசினால் தமிழ் ஒரு செம்மொழியாக அங்கீகரிக்கப்பட்டுள்ளது. இவ்வாறு அங்கீகாரம் பெற்றுள்ள முதல் இந்திய மொழி தமிழாகும். இந்திய நாடாளுமன்றத்தின் இரு அவைகளினதும் கூட்டுக் கூட்டமொன்றின்போது, 2004 சூன் 6 ஆம் நாள் அப்போதைய இந்திய குடியரசுத்தலைவர் அப்துல் கலாம் இதனை அறிவித்தார். குடியரசுத் தலைவரின் பேச்சின்-கூற்று 41 யும், இந்திய அமைச்சரவையின் முறையான அங்கீகாரம்] தொடர்பான பிபிசி செய்தியையும் காண்க. தமிழ் செம்மொழியாக அறிவித்த அரசாணையை அக்டோபர் 12 2004 இல் இந்திய அரசு வெளியிட்டது.
# தமிழ்

## பேச்சுத்தமிழ் – உரைநடைத்தமிழ் வேறுபாடுகள்

யில் அச்சிடப்பட்ட விவிலியத்தின் முதல் நூலாகிய தொடக்க நூலின் முதல் பக்கம், உலகத் தமிழாராய்ச்சி மாநாடு (1968) விழா மலரில்.]]
யில் அச்சிடப்பட்ட விவிலியத்தின் முதல் நூலாகிய தொடக்க நூலின் முதல் அதிகாரம்.]]
தமிழ், அதன் பல் வேறுபட்ட வட்டார வழக்குகளுக்கு மேலதிகமாக, இலக்கியங்களில் பயன்படும் முறையான *செந்தமிழ்*, *கொடுந்தமிழ்* என வழங்கப்படும் பேச்சுத் தமிழுக்கும் இடையே தெளிவான இருவடிவத் தன்மை (*diglossia*) காணப்படுகின்றது. இங்கே *கொடுந்தமிழ்* என்பது அனைத்து வட்டாரப் பேச்சுத் தமிழ் வழக்குகளையும் பொதுவாகக் குறிக்கும் ஒரு சொற் பயன்பாடு ஆகும். இந்த இருவடிவத் தன்மை பண்டைக் காலம் முதலே தமிழில் இருந்து வருவதைக் கோவில் கல்வெட்டுகளிற் காணப்படும் தமிழ், சமகால இலக்கியத் தமிழினின்றும் குறிப்பிடத்தக்க அளவு வேறுபட்டுக் காணப்படுவதினின்றும் அறிந்துகொள்ள முடியும். இவ்வாறு, செந்தமிழ், எந்த வட்டார மொழி வழக்கையும் சாராது இருப்பதனால் எழுத்துத் தமிழ், தமிழ் வழங்கும் பல்வேறு பகுதிகளிலும் ஒன்றாகவே இருப்பதைக் காணலாம்.  
தற்காலத்தில் எழுதுவதற்கும் மேடைப் பேச்சுக்கும் செந்தமிழே பொதுவாகப் பயன்படுத்தப்படுகின்றது. எடுத்துக்காட்டாகச் செந்தமிழ், பாட நூல்களுக்குரிய மொழியாகவும் பெருமளவுக்கு இலக்கிய மொழியாகவும் மேடைப் பேச்சுகளுக்கும், விவாதங்களுக்கும் உரிய மொழியாகவும் விளங்கிவருகிறது. அண்மைக் காலங்களில், மரபு வழியில், செந்தமிழுக்குரிய துறைகளாக இருந்து வந்த பகுதிகளிலும் கொடுந்தமிழ்ப் பயன்பாடு அதிகரித்து வருவதைக் காணமுடிகின்றது. பெரும்பாலான தற்காலத் திரைப்படங்கள், மேடை நாடகம் மற்றும் தொலைக் காட்சி, வானொலி முதலியவற்றில் இடம்பெறும் மக்களுக்கான பொழுதுபோக்கு அம்சங்கள் பலவற்றிலும் கொடுந்தமிழ் பயன்படுத்தப்படுவதைக் காணலாம். பல அரசியல்வாதிகளும் மக்களுக்கு நெருக்கமாகத் தங்களைக் காட்டிக் கொள்ளும் நோக்கில் தங்கள் மேடைப் பேச்சுக்களிலும் கொடுந்தமிழைப் பயன்படுத்தி வருகின்றனர்.  
பல ஐரோப்பிய மொழிகளில் காணப்படுவதற்கு மாறாக, தமிழில், அதன் வரலாற்றின் பெரும் பகுதியிலும், ஒரு பொதுவான பேச்சுமொழி இருந்ததில்லை. தற்காலத்தில் அதிகரித்த கொடுந்தமிழ்ப் பயன்பாடு, அதிகாரபூர்வமற்ற முறையில் பொதுப் பேச்சுத் தமிழ் வழக்குகள் தோன்றுவதற்குக் காரணமாகவுள்ளது. இந்தியாவில் பொதுக் கொடுந்தமிழ், "படித்த, பிராமணரல்லாதவர்'களின் பேச்சுவழக்கை அடிப்படையாகக் கொண்டுள்ளது" (*Schiffman*, 1998). எனினும் குறிப்பிடத்தக்க அளவுக்குத் தஞ்சாவூர் மற்றும் மதுரைப் பேச்சு வழக்குகளில் செல்வாக்கு உள்ளது. இலங்கையில், அதிக மக்கள் தொகையைக் கொண்ட யாழ்ப்பாணப் பேச்சு வழக்கையே பெரும்பாலான வெளியார் இலங்கைத் தமிழ்ப் பேச்சு வழக்காக இனங்கண்டு கொள்கின்றனர். இருப்பினும் இலங்கையின் கிழக்குப்பகுதியில் குறிப்பாக மட்டக்களப்புப் பேச்சுத் தமிழ் யாழ்ப்பாணப் பேச்சு வழக்கிலிருந்து வேறுபட்டு வடமொழிக்கலப்புக் குறைந்து மிகப்பழைய விளிப்புப் பெயர்களையும் அசைச்சொற்களையும் கொண்டு காணப்படுகிறது.
# தமிழ்

## எழுத்துமுறை

ஓலைச் சுவடி.]]  
தமிழ் எழுத்து முறைமை ஒலிப்பியல் அடிப்படையிலானது; குறுக்கம், அளபெடை, மற்றும் புணர்ச்சி நெறிகளுக்கு உட்பட்டே எழுத்துகள் ஒலிக்கப்படுகின்றன. தற்போதைய தமிழ், எழுத்துமுறை தமிழ் பிராமியிலிருந்து தோன்றியது ஆகும். தமிழ் பிராமி காலப்போக்கில் வட்டெழுத்தாக உருமாறியது. ஆறாம் நூற்றாண்டிலிருந்து பத்தாம் நூற்றாண்டு வரையிலான காலத்தில் "வட்டெழுத்து" முறை உருவானது. ஓலைச்சுவடிகளிலும் கல்லிலும் செதுக்குவதற்கேற்ப இருந்தது.  
வட்டெழுத்தில் சமசுகிருத ஒலிகள் குறிக்கப்பட முடியாது என்பதால் சமசுகிருத ஒலிகளை எழுதும் பொருட்டு சில கிரந்த எழுத்துமுறை கிரந்த எழுத்துகளைப் பயன்படுத்தினர். இவ்வெழுத்துகளைப் பயன்படுத்துவதற்கு மாறாகத் தொல்காப்பியம் கூறியபடி அச்சொற்களைத் தமிழ்படுத்த வேண்டும் என்றும் ஒரு கருத்து நிலவுகிறது.  
பின்னர், வீரமாமுனிவரின் அறிவுரைப்படி இரட்டைக் கொம்பு போன்ற மாற்றங்கள் செய்யப்பட்டன. 1977-ஆம் ஆண்டு ம. கோ. இராமச்சந்திரன் ஆட்சியில் அச்சில் ஏற்றுவதை எளிமைப்படுத்தும் வகையில் ஈ. வெ. இராமசாமியால் பரிந்துரைக்கப்பட்ட ஆகார மற்றும் ஐகார உயிர்மெய் எழுத்துகளில் சீர்திருத்தம் செய்யப்பட்டது. எனினும் ஈ. வெ. இராமசாமி – அதில், உகர சீர்திருத்தம் செயல்படுத்தப்படவில்லை.
# தமிழ்

## எழுத்துமுறை

### கிரந்த எழுத்துகள்

கிரந்த எழுத்துகள் தென்னிந்தியாவில், குறிப்பாகத் தமிழ் நாட்டில் சமசுகிருத மொழியை எழுதப் பயன்பட்ட வரி வடிவங்களாகும். இருபதாம் நூற்றாண்டில் தேவநாகரி எழுத்துகள் பிரபலமடைந்ததாலும் தமிழ்நாட்டில் திராவிட இயக்கம் சமற்கிருதம் மீது பொதுவாகச் செய்த தாக்கத்தாலும் கிரந்த எழுத்துகளின் பயன்பாடு பெருமளவு குறைந்து விட்டது. தமிழில் மணிப்பிரவாள எழுத்து நடை செல்வாக்கு செலுத்தியபொழுது கிரந்த எழுத்துகள் பரவலாகப் பயன்படுத்தப்பட்டது. இன்று, மணிப்பிரவாள எழுத்து நடை மறைந்தாலும், "ஜ", "ஷ", "ஸ", "ஹ","க்ஷ" போன்ற கிரந்த எழுத்துகள் ஆங்கிலச் சொற்களையும் அறிவியல் சொற்களையும் வடமொழிச் சொற்களையும் பிறமொழிச் சொற்களையும் குறிக்க பிழையாகப் பயன்படுத்தப்படுகின்றன.
# தமிழ்

## தமிழ் ஒலிப்புமுறை

பெரிய உடையார் கோவில் (தஞ்சைப் பிரகதீசுவரர் கோவில்|கோவிலில்) உள்ள தமிழ் கல்வெட்டு. இது வட்டெழுத்தில் உள்ளது. இது சோழப் பேரரசின் காலத்தில் 1000 CE – இல் கட்டப்பட்டது.]]
*முதன்மைக் கட்டுரை: தமிழ் ஒலிப்புமுறை*  
தமிழில் 12 உயிரெழுத்துகளும், 18 மெய்யெழுத்துகளும் உள்ளன. ஒவ்வொரு உயிரெழுத்தும் 18 மெய்யெழுத்துகளோடும் சேர்வதால் 216 உயிர்மெய்யெழுத்துகள் பிறக்கின்றன. இவற்றோடு ஆய்த எழுத்தும் சேர்த்து தமிழ் எழுத்துகள் மொத்தம் 247 (*உயிரெழுத்துகள் – 12, மெய்யெழுத்துகள் – 18, உயிர்மெய்யெழுத்துகள் – 216, ஆய்த எழுத்து – 1*) ஆகும்.
# தமிழ்

## தமிழ் ஒலிப்புமுறை

### உயிர் எழுத்துகள்

உயிரெழுத்துகளில் குறுகிய ஓசையுடைய எழுத்துகளான அ, இ, உ, எ, ஒ ஆகிய எழுத்துகள் குற்றெழுத்துகள் (குறில்) எனவும், நீண்ட ஓசையுடைய எழுத்துகளான ஆ, ஈ, ஊ, ஏ, ஐ, ஓ, ஔ ஆகிய எழுத்துகள் நெட்டெழுத்துகள் (நெடில்) எனவும் வழங்கப்படும்.  
குறிலெழுத்துகள் ஒவ்வொன்றையும் ஒரு மாத்திரை நேரத்திலும் நெட்டெழுத்துகள் ஒவ்வொன்றையும் இரண்டு மாத்திரை நேரத்திலும் ஒலிக்க வேண்டும்.  
| முன் | நடு | பின் | முன் | நடு | பின் |
| --- | --- | --- | --- | --- | --- |
| இ | உ | ஈ | ஊ |  |  |
| எ | ஒ | ஏ | ஓ |  |  |
| அ | ஐ | ஆ | ஔ | } |  |
# தமிழ்

## தமிழ் ஒலிப்புமுறை

### மெய் எழுத்துகள்

மெய்யெழுத்துகளில் வன்மையான ஓசையுடைய எழுத்துகள் வல்லினம் என்றும், மென்மையான ஓசையுடைய எழுத்துகள் மெல்லினம் என்றும், இவை இரண்டிற்கும் இடைப்பட்ட ஓசையுடைய எழுத்துகள் இடையினம் என்றும் வழங்கப்படும்.  
- வல்லினம்: க் ச் ட் த் ப் ற்
- மெல்லினம்: ங் ஞ் ண் ந் ம் ன்
- இடையினம்: ய் ர் ல் வ் ழ் ள்  
மெய்யெழுத்துகள் ஒவ்வொன்றும் அரை மாத்திரை நேரத்தில் ஒலிக்கப்படும்  
கீழேயுள்ள அட்டவணையில் தமிழ் மெய்யெழுத்துகள், அனைத்துலக ஒலிப்பெழுத்துகளுடனும், ஒலிப்பு வகைகளுடனும் தரப்பட்டுள்ளன.  
| ப | த | ட | ச | க |  |
| --- | --- | --- | --- | --- | --- |
| ம | ந | ன | ண | ஞ | ங |
| ர | ற |  |  |  |  |
| ல | ள |  |  |  |  |
| வ | ழ | ய | } |  |  |
# தமிழ்

## தமிழ் ஒலிப்புமுறை

### சிறப்பு எழுத்து – ஆய்த எழுத்து

ஃ – மூன்று புள்ளிகளாக எழுத்தப்படும் ஆய்த எழுத்திற்கு அஃகேனம், தனிநிலை, புள்ளி, ஒற்று என்னும் வேறு பெயர்களும் உண்டு. இவ்வெழுத்தானது தனக்கு முன்னர் ஒரு குறில் எழுத்தையும் பின்னர் ஒரு வல்லின உயிர்மெய் எழுத்தையும் பெற்றே உச்சரிக்கப்படும்.
எடுத்துக்காட்டு.  
- அஃது – "அ" குறில் "து" – வல்லின உயிர்மெய்
- எஃகு – "எ" குறில் "கு" – வல்லின உயிர்மெய்
- அஃது உரிமையுடையது – அடுத்த சொல்லின் முதலெழுத்து "உ" உயிரெழுத்து  
பழந்தமிழில் பரவலாக ஆய்த எழுத்து பயன்படுத்தப்பட்டாலும் தற்காலத்தில் ஆய்த எழுத்தின் பயன்பாடு அரிதே. சில நேரங்களில் பகரத்துடன் சேர்த்து (ஃப) ஆங்கில எழுத்தான f-ஐக் குறிக்கப் பயன்படுத்தப்படுகின்றது. ஆய்த எழுத்து ஒரு சார்பெழுத்தாகும். தொல்காப்பியத்தின்படி சார்பெழுத்து மொழிக்கு முதலிலும், இறுதியிலும், தனித்தும் வராது.
# தமிழ்

## தமிழ் ஒலிப்புமுறை

### ஒலிப்பியல்

பெரும்பாலான இந்திய மொழிகளைப் போலன்றி தமிழில் மூச்சைக்கொண்டு ஒலிக்கும் (*aspirated*) மெய்யெழுத்துகள் கிடையாது. பேச்சில் வழங்கிவரினும் தமிழ் எழுத்து மிடற்றொலிகளையும் (*voiced sounds*) பிற ஒலிகளையும் வேறுபடுத்துவதில்லை. மிடற்றொலிகளும் அவற்றின் இனமான பிற ஒலிகளும் தமிழில் வகையொலிகள் (*allophones*) அல்ல. தமிழர் பொதுவாக இவ்வேறுபாட்டை உணர்ந்திருக்கின்றனர். மேலும், தொல்காப்பியத்தில் ஓர் எழுத்தை எப்பொழுது மிடற்றிலிருந்து ஒலிக்க வேண்டும் என்பது பற்றிய வரைமுறை விளக்கப்பட்டுள்ளது. எடுத்துக்காட்டாக, "க" எனும் மெய்யொலி மிடறு நீங்கிய நிலையில் (*voiceless*) "k" ஒலியுடன் சொல்லின் முதலில் வரும்பொழுதும் (உ: கல்), பிற இடங்களில் ஒற்றிரட்டித்து (*geminate*) வரும்பொழுதும் (உ: அக்கா), அமைகிறது. "க" என்பது மிடற்றொலியாக (*voiced*) "g" ஒலியுடன், தொல்காப்பிய விதிப்படி சொல்லின் முதலில் வராது, சொல்லின் உள்ளே வரும்: (உ: பூங்கா) தன் இன மூக்கொலியை (*nasal*) அடுத்து வரும்.  
சொல்லின் முதலில் *சகரம்* எவ்வாறு ஒலிக்கப்பட வேண்டும் என்ற நெறியைத் தவிர பிற நெறிமுறைகள் செந்தமிழில் பொதுவாகப் பின்பற்றப்படுகின்றன. கொடுந்தமிழ் அல்லது வழக்குத்தமிழில் ஒவ்வொரு வட்டாரத்திற்கும் ஏற்ப ஒலிப்புமுறை வேறுபடுகிறது. தென்வட்டார வழக்குகளிலும் இலங்கை வழக்குகளிலும் இம்முறை பெரும்பாலும், ஆனால் முழுமையாக அல்லாமல், பின்பற்றப்படுகிறது. வடபகுதி வட்டார வழக்குகளில் ஒலிப்பெயர்வு ஏற்பட்டு ஒலிப்புநெறிகளில் மாற்றங்கள் ஏற்பட்டுள்ளன. இவைதவிர, சமசுகிருதம் மற்றும் பிற வடமொழிகளிலிருந்து பெறப்பட்ட சொற்கள் தமிழில் பெரிதும் உள்ளபடியே பயன்படுத்தப்படுகின்றன.  
தமிழ் எழுத்தில் ஏன் மிடற்றொலி மற்றும் பிறவொலி வேறுபாடுகள் இல்லையென்ற கேள்விக்கு ஒலிப்பியலாளர்கள் நடுவே ஒருமித்த கருத்து இல்லை. ஒரு சாரார் தமிழ் மொழியில் கூட்டுமெய்களும் மிடற்றினின்று ஒலிக்கும் வல்லெழுத்துகளோ அடிப்படையில் இருந்ததில்லையென்றும், சொற்புணர்ச்சி மற்றும் குறுக்கத்தினால் மட்டுமே இவ்வொலிகள் ஏற்படுகின்றன என்று குறிப்பிடுகின்றனர். அதனால், இந்திய ஐரோப்பிய மொழிக்குடும்பத்தைச் சேர்ந்த மொழிகள் மற்றும் பிற திராவிட மொழிகளைப் போலன்றி தமிழில் இவ்வொலிகளுக்கெனத் தனியெழுத்துகள் தேவைப்படவில்லை என்று கருதுகின்றனர். இக்கருத்திலிருந்து மாறுபட்டு மிடற்றொலிகள் அவற்றையொத்த பிற ஒலிகளின் வகையொலிகளாகவே தமிழில் இருந்துள்ளன என்றும் அதனாலேயே அவற்றிற்கெனத் தனியாக எழுத்துக்குறிகள் இல்லையெனவும் ஒரு கருத்தைச் சிலர் முன்வைக்கின்றனர்.
# தமிழ்

## தமிழ் ஒலிப்புமுறை

### ஒலிப்பியல்

#### குறுக்கம்

குறுக்கம் என்பது சில ஒலிப்பியல் கூறுகள் சில குறிப்பிட்ட ஒலிகளையடுத்து வரும்பொழுது தத்தம் இயல்பான ஒலி அளவுகளிலிருந்து குறைந்து ஒலித்தலைக் குறிக்கும். அவை பின்வருவன.  
1. குற்றியலுகரம் – உயிர் *உ*
1. குற்றியலிகரம் – உயிர் *இ*
1. ஐகாரக் குறுக்கம் – கூட்டுயிர் (*diphthong*) *ஐ*
1. ஔகாரக் குறுக்கம் – கூட்டுயிர் *ஔ*
1. ஆய்தக் குறுக்கம் – சிறப்பெழுத்து *ஃ* (*ஆய்தம்*)
1. மகரக் குறுக்கம் – மெய் *ம்*
# தமிழ்

## எண்கள்

தற்காலத்தில் தமிழில் பெரும்பாலும் அனைத்துலக எண் குறியீடுகளே பயன்பாட்டில் உள்ளனவாயினும் சில பத்தாண்டுகளுக்கு முன்வரை தனியான எண் குறியீடுகள் பயன்பட்டுவந்தன. ஒன்று தொடக்கம் ஒன்பது வரையான எண்களுக்கு மட்டுமன்றி, பத்து, நூறு, ஆயிரம் ஆகியவற்றுக்கும் தனிக் குறியீடுகள் இருந்தன. தமிழில் '0' என்று எண் வடிவம் இல்லை.  
| 1000 |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| -
! ௦ | ௧ | ௨ | ௩ | ௪ | ௫ | ௬ | ௭ | ௮ | ௯ | ௰ | ௱ | **௲** |
# தமிழ்

## இலக்கணம்

இலக்கண அடிப்படையில் தமிழ் ஒரு ஒட்டுநிலை மொழியாகும். தமிழில், பெயர் வகை, எண், வேற்றுமை, காலம், போன்றவற்றை விளக்கச் சொற்களுடன் பின்னொட்டுகள் சேர்க்கப்படுகின்றன. தமிழின் பொதுவான கருவி மொழியியல் (*metalinguistic*) சொற்களும் கலைச் சொற்களும் தமிழாகவே உள்ளன.  
தமிழ் இலக்கணம் பெருவாரியாகத் தொல்காப்பியத்தில் விவரிக்கப்பட்டுள்ளது. தற்கால தமிழ் இலக்கணம் பெரும்பாலும் நன்னூலைத் தழுவியமைந்துள்ளது. பதிமூன்றாம் நூற்றாண்டில் எழுதப்பட்ட நன்னூலில் தொல்காப்பிய நெறிமுறைகள் தெளிவுபடுத்தப்பட்டுள்ளன.  
தமிழ்ச் சொற்கள் வேர்ச் சொற்களை அடிப்படையாகக் கொண்டவை. இவற்றுக்கு ஒன்று அல்லது பல ஒட்டுகளைச் சேர்ப்பதன் மூலம் புதிய சொற்கள் உருவாக்கப்படுகின்றன. இம்மொழியில் பெரும்பாலான ஒட்டுகள் பின்னொட்டுகளாகும். பின்னொட்டுகள் சொற்களின் இலக்கண வகையில் மாற்றங்களை உண்டாக்குகின்றன அல்லது அவற்றில் பொருளை மாற்றுகின்றன. இவை சொற்களுக்கு இடம், எண், பால், காலம் போன்றவற்றை உணர்த்தும் பொருள்களையும் கொடுக்கின்றன. இவ்வாறு சொற்களுக்கு ஒட்டுகளைச் சேர்ப்பதில் எவ்வித எண்ணிக்கைக் கட்டுப்பாடும் கிடையாது. இதனால் தமிழில் பல ஒட்டுகளைக் கொண்ட நீளமான சொற்கள் இருப்பதைக் காணலாம்.  
தமிழில் பெயர்ச் சொற்கள் இரண்டு திணைகளாகப் பிரிக்கப்பட்டுள்ளன. அவை உயர்திணை, அஃறிணை என்பவை. உயர்திணை கடவுளர், மனிதர் என்பவர்களைக் குறிக்கும் சொற்களை உள்ளடக்குகின்றன. ஏனைய உயிரினங்களையும் பொருட்களையும் குறிக்கும் சொற்கள் அஃறிணைக்குள் அடங்குகின்றன. உயர்திணை – ஆண்பால், பெண்பால், பலர்பாலென மூன்று பால்களாகவும், அஃறிணை – ஒன்றன்பால், பலவின் பாலென இரண்டு பால்களாகவும் வகுக்கப்பட்டுள்ளன. உயர்திணையுள் அடங்கும் ஆண்பால், பெண்பால் என்பன ஒருமைப் பொருளைச் சுட்டுகின்றன. பலர்பால் பன்மைப் பொருளைச் சுட்டுவது மட்டுமன்றி மதிப்புக் கொடுப்பதற்காக ஒருமையாகவும் பயன்படுவதுண்டு.  
தமிழில் வேற்றுமைகள் எட்டுவகைகளாகப் பிரிக்கப்பட்டுள்ளன. இவை முதலாம் வேற்றுமை, இரண்டாம் வேற்றுமை, மூன்றாம் வேற்றுமை, நான்காம் வேற்றுமை, ஐந்தாம் வேற்றுமை, ஆறாம் வேற்றுமை, ஏழாம் வேற்றுமை, எட்டாம் வேற்றுமையெனப் பெயரிடப்பட்டு உள்ளன. இப்பகுப்பு சமசுகிருத இலக்கண அடிப்படையிலானது என்றும் இதனால் செயற்கையானது என்றும் தற்கால மொழியியலாளர் சிலர் கூறுகின்றனர்.
# தமிழ்

## தமிழியல்

தமிழை உலக மொழிகளில் ஒன்றாகக் கொண்டு மொழியியல் கண் கொண்டு நோக்குவது தமிழியல். தமிழின் இயல்பினைத் தொல்காப்பியம் நமக்குப் புலப்படுத்துகிறது. அஃது இன்றைய மொழியியலாளரின் எண்ண ஓட்டத்தைப் பெருமளவில் ஒத்துள்ளது.
# தமிழ்

## சொல் வளம்

:*பார்க்கவும்: விக்சனரியில் உள்ள தமிழ்ச் சொற்களின் பட்டியல் மற்றும் தமிழ் மொழியிலிருந்து உருவான சொற்களின் பட்டியல்*  
தமிழ், சொல்வளம் நிறைந்த மொழி. நவீனத் தமிழ்மொழி பழந்தமிழ் மொழியில் பயன்படுத்தப்பட்ட பெரும்பாலான சொற்களை இன்னும் பயன்படுத்துகின்றது. இதனால் சற்று பயிற்சியுடன் பழந்தமிழ் இலக்கியங்களை ஒரு தமிழர் படித்து அறிய முடியும். திருக்குறள் போன்ற சிறந்த பழந்தமிழ் படைப்புகள் தமிழர்களால் சிறப்பாகக் கற்கப்படுவதற்கு இத்தொடர்ச்சியான சொற்பயன்பாடு உதவுகின்றது.  
பிறமொழிச் சொற்கள் மட்டுப்படுத்தப்பட்டு இருப்பது தமிழ் மொழியின் தொடர்ச்சிக்கும் தனித்துவத்திற்கும் அவசியம், ஆகையால் தமிழ் அடிச்சொற்களிலிருந்து உருவாக்கப்படும் சொற்களைப் பயன்படுத்துவதே நன்று என்பது பல தமிழ் ஆர்வலர்களின் கருத்து ஆகும்.
# தமிழ்

## சொல் வளம்

### கலைச்சொற்கள்

தமிழ் மொழியில் அறிவியலைப் படைக்கக் கலைச்சொல்லாக்கம் இன்றியமையாததாகும். இது தமிழ் மொழியில் தொடர்ச்சியாக மேற்கொள்ளப்படும் ஒரு செயல்பாடுதான். இக்காலத்தில் தமிழக இலங்கை அரசுகளின் பல்கலைக் கழகங்கள் ஊடாகவும் தமிழ்த் தன்னார்வலர்களாலும் இப்பணி தொடர்கின்றது. தமிழ் மாணவர்களுக்கு பயன்படும் வகையில் தமிழ் நாடு அரசு செந்தமிழ் சொற்பிறப்பியல் அகரமுதலித் திட்ட இயக்ககத்தின் மூலம் தமிழ்க் கலைச்சொல்அகரமுதலி நூலை வெளியிட்டுள்ளது.
# தமிழ்

## தமிழ் மொழி ஆய்வு மற்றும் வளர்ச்சி அமைப்புகள்

தமிழ் மொழி ஆய்வுக்கும் வளர்ச்சிக்கும் இந்திய அரசும், தமிழ்நாடு அரசும் சில அமைப்புகளை நிறுவிச் செயல்படுத்தி வருகின்றன. அரசு அமைப்பு தவிர சில தனியார் அமைப்புகளும் செயல்பட்டு வருகின்றன.
# தமிழ்

## தமிழ் மொழி ஆய்வு மற்றும் வளர்ச்சி அமைப்புகள்

### இந்திய அரசு அமைப்பு

- செம்மொழித் தமிழாய்வு மத்திய நிறுவனம்
# தமிழ்

## தமிழ் மொழி ஆய்வு மற்றும் வளர்ச்சி அமைப்புகள்

### தமிழ்நாடு அரசு அமைப்புகள்

- உலகத் தமிழாராய்ச்சி நிறுவனம்
- அறிவியல் தமிழ் மன்றம்
- தமிழ் வளர்ச்சித் துறை
- தஞ்சாவூர் தமிழ்ப் பல்கலைக்கழகம்
- உலகத் தமிழ்ச் சங்கம்
- தமிழ் இணையக் கல்விக்கழகம்
# தமிழ்

## தமிழ் மொழி ஆய்வு மற்றும் வளர்ச்சி அமைப்புகள்

### தனி அமைப்புகள்

- உலகத் தமிழ்த் தகவல் தொழில்நுட்ப மன்றம் (உத்தமம்)
# தமிழ்

## தமிழ்ப் பற்று

தமிழ்ப் பற்று என்பது ஒருவருக்கு தமிழ் மொழி, இலக்கியம், பண்பாடு, நாகரிகம் போன்றவற்றோடு இருக்கும் ஒரு பற்று ஆகும். நாட்டுப் பற்று, சமயப் பற்றுப் போன்று இது ஓர் உணர்வு, அரசியல், கொள்கை கலந்த ஒரு நிலைப்பாடு ஆகும். தமிழ்ப் பற்று தமிழ் அடையாளத்தினது, தமிழர் அரசியலின் ஒரு முக்கிய அடையாளமாகவும் உள்ளது.  
"உடல் மண்ணுக்கு, உயிர் தமிழுக்கு" போன்ற முழக்கங்கள் ஊடாகவும் கவிதைகள் ஊடாகவும் செயற்பாடுகள் ஊடாகவும் இயக்கங்கள் ஊடாகவும் தமிழ்ப் பற்று வெளிப்படுப்படுத்தப்படுகிறது.
# திருகோணமலை பொது நூலகம்

**திருகோணமலை பொது நூலகம்** அல்லது **திருகோணமலை நகராட்சி மன்ற பொது நூலகம்** என்று அழைக்கப்படும் இந்நூலகம் பொதுமக்களின் பயன்பாட்டுக்காகத் திருகோணமலை நகரசபையினால் பராமரிக்கப்படும் நூலகமாகும்.
# திருகோணமலை பொது நூலகம்

## வரலாறு

திருகோணமலைப் புறக்கோட்டை நூலகம் (Trincomalee pettah library) என அழைக்கப்பட்ட இந்நூலகம் 1835ம் ஆண்டு அமைக்கப்பட்டது. 1946ம் ஆண்டு திருகோணமலை நகராட்சி மன்றத்தால் பொறுப்பேற்கப்பட்டது. 1835 இல் திருகோணமலையில் 2 நூலகங்கள் அமைக்கப்பட்டன. Liet.F.J.N. Ind. 37th Regiment நூலகத்தில் 17 பேர் அங்கத்தவர்களாக இருந்தார்கள். திருகோணமலைப் புறக்கோட்டை நூலகம் கடற்கரையோரமாகக் கட்டப்பட்டது. இது இன்றும் டொக்யாட் வீதியில் முற்றவெளியை அடுத்து காணப்படுகின்றது. 34 சந்தாக்காரர்களைநிரந்தர உறுப்பினராக் கொண்டிருந்த இந்த நூலகத்தில் 500 புத்தகங்கள் வைக்கப்பட்டிருந்தன. இந்த நூலகத்தின் தலைவராக ஜி. ஈ. கொலொம்ப், செயலாளராக பி. கிறிஸ்பெயின், பொருளாளராக ஜெ. ஏ. கிப்சன், அறங்காவலர்களாக வண. எஸ். ஓ. கில்னி, பி. கிறிஸ்பெயின் ஆகியோர் தெரிவு செய்யப்பட்டார்கள். துணை நூலகராக எல். டி சிமித் நியமிக்கப்பட்டார்.
# உப்பிலியப்பன் கோயில்

| புராண_பெயர் = திருவிண்ணகரம்
| தேவநாகரி =
| சமசுகிருதம் =
| ஆங்கிலம் =
| மராத்தி =
| வங்காளம் =
| சீனம் =
| மலாய் =
| வரிவடிவம் =  
| ஊர் =திருநாகேஸ்வரம்
| மாவட்டம் = தஞ்சாவூர்
| மாநிலம் = தமிழ்நாடு
| நாடு = இந்தியா  
| மூலவர் =ஒப்பிலியப்பன் (உப்பிலியப்பன், திருவிண்ணகரப்பன்)
| உற்சவர் =பொன்னப்பன்
| தாயார் = பூமாதேவி
| உற்சவர்_தாயார் =
| திருநிலை = நின்ற திருக்கோலம்
| விருட்சம் =
| தீர்த்தம் = அகோராத்ர புஷ்கரணி
| ஆகமம் =
| திருவிழாக்கள் =
| பிரத்யட்சம் =  
| பாடல்_வகை =நாலாயிரத் திவ்யப்பிரபந்தம்
| பாடியவர்கள் = பேயாழ்வார், திருமங்கையாழ்வார், நம்மாழ்வார்  
| கட்டடக்கலை =
| விமானம் =
| கோயில்கள் =
| மலைகள் =
| நினைவுச்சின்னங்கள் =
| கல்வெட்டுகள் = உண்டு  
| தொன்மை =
| நிறுவிய_நாள் =
| கட்டப்பட்ட_நாள் =
| அமைத்தவர் = சோழர்கள்
| கலைஞர் =
| அறக்கட்டளை =
| வலைதளம் =
| தொலைபேசி =+91- 435 - 246 3385, 246 3685 இதனால், உப்பிலியப்பன் கோயில் என்ற பெயரும் விண்ணகருக்கு அமைந்தது.
- பூமாதேவியை திருமால் திருமணம் செய்து கொண்டு உப்பில்லாமல் அவள் சமைத்த உணவை உண்டதால் உப்பிலியப்பன் என்றாகி விட்டது என்றும் சொல்வதுண்டு. உப்பிலியப்பனுக்கு உப்பில்லாத நிவேதனமே உகந்தது என்பதால் இன்றும் உப்பில்லாத திருவமுதை பெருமாளுக்கு நிவேதனம் செய்கின்றனர்.
# உப்பிலியப்பன் கோயில்

## தல வரலாறு

இந்த உப்பிலியப்பன் கோவில் திருநாகேஸ்வரத்திற்குத் தெற்கே ஒரு கி.மீ. தொலைவில் உள்ளது. மார்க்கண்டேய மகரிஷி, காவிரி, கருடன், தருமதேவதை ஆகியோருக்கு தரிசனம் தந்தவர். இத்தலம் செண்பகவனம், ஆகாசநகரம், திருவிண்ணகர், மார்க்கண்டேய க்ஷேத்திரம், ஒப்பிலியப்பன் கோவில், தென் திருப்பதி என்ற பெயர்களும் இத்தலத்திற்கு உண்டு. நம்மாழ்வாருக்கு ஐந்து வடிவங்களில் காட்சி அளித்துள்ளார். அவை பொன்னப்பன், ம்ணியப்பன், முத்தப்பன், என்னப்பன், திருவிண்ணகரப்பன். முற்காலத்தில் மிருகண்டு மகரிஷியின் புத்திரன் மார்கண்டேய மகரிஷி பூமாதேவி தனக்கு மகளாகவும் திருமால் மாப்பிள்ளை ஆக வேண்டும் என கடும் தவம் செய்தபோது துளசி வனத்தில் அழகிய பெண் குழந்தையைக் கண்டு வியந்து எடுத்து பூமாதேவி என பெயர்சூட்டி வளர்த்தார். திருமணவயதை அடைந்தாள். அவதார நோக்கம் நிறைவேறும் காலம் வந்தது. திருமால் வயது முதிர்ந்த அந்தணர் வேடம் பூண்டு மார்கண்டேயர் குடிலுக்கு வந்து பூமாதேவியைத் தனக்கு மணம் முடிக்கும்படி கேட்க ஏதேதோ கூறியும் கேட்கவில்லை. மகளுக்கு உப்பு போட்டு சமைக்க தெரியாது என கூறினார். விடவில்லை திருமால். செய்வதறியாது கண்மூடி பெருமானை வேண்டி கண் திறந்தபோது உப்பிலியப்பனே முன் தோன்றி உன்னிடம் வளர்ந்தது பூமாதேவியே என உரைத்து மணம் முடித்தார். மார்க்கண்டேயர் விருப்பம் நிறைவேறியது. இன்றும் உப்பில்லாமல் உணவு நைவேத்தியம் செய்து வழங்கப்படுகிறது. ஒவ்வொரு வருட ஐப்பசி சிரவண நட்சத்திரத்தன்று திருக்கல்யாணம் சிறப்பாக நடக்கும். இத்திருகல்யாணத்தில் கலந்து கொண்டால் திருமணத் தடை நீங்கி குழந்தை பேறு கிட்டும் என நம்பப்படுகிறது, திருப்பதி பெருமாளுக்கு அண்ணனாக உப்பிலியப்பன் கருதப்படுகிறார். இங்கு சென்றாலே திருப்பதி சென்ற பலன் கிட்டும்.
# உப்பிலியப்பன் கோயில்

## அமைவிடம்

கும்பகோணத்தில் இருந்து தென்கிழக்கில் காரைக்கால் செல்லும் நெடுஞ்சாலையில் 8 கி.மி. தொலைவில் அமைந்துள்ளது. கும்பகோணத்தில் இருந்து நகரபேருந்து வசதி உள்ளது.
# உப்பிலியப்பன் கோயில்

## அருகில் அமைந்த கோயில்

- திருநாகேஸ்வரம் நாகநாதர் கோயில் (2 கி.மீ.)
# சங்கீத கலாநிதி விருது

கருநாடக இசை வல்லுநர் ஒருவரை, ஆண்டுதோறும் தெரிவுசெய்து அவருக்கு **சங்கீத கலாநிதி** எனும் விருதினை சென்னை மியூசிக் அகாதெமி வழங்கிச் சிறப்பிக்கிறது. *சங்கீத* என்பதற்கு *இசை* எனவும், *கலாநிதி* என்பதற்கு *கலையின் பெருஞ்செல்வம் (புதையல்)* எனவும் பொருள். ஆக, *சங்கீத கலாநிதி* என்பதற்கு **'கருநாடக இசைக் கலையின் பெருஞ்செல்வம்**' என்பது பொருள். கருநாடக இசையுலகில் மிக உயர்ந்த விருதாக இவ்விருது அனைவராலும் கருதப்படுகிறது.
# 4 (எண்)

**நான்கு** (ஆங்கிலம்: *Four*) என்பது தமிழ் எண்களில் ௪ என்பதைக் குறிக்கும் இந்து-அராபிய எண் ஆகும். நான்கு என்பது மூன்றுக்கும் ஐந்துக்கும் இடைப்பட்ட இயற்கை எண்ணாகும்.
# 4 (எண்)

## காரணிகள்

நான்கின் நேர்க் காரணிகள் 1, 2, 4 என்பனவாகும்.
# 4 (எண்)

## இயல்புகள்

- நான்கு ஓர் இரட்டை எண்ணாகும்.
- <math>4 = 2^2</math> என்பது ஒரு நிறை வர்க்க எண்ணாகும்.
- நான்கு என்பது மூன்றாவது லூகாஸ் எண்ணாகும்.
- நேர்விளிம்பையும் கவராயத்தையும் பயன்படுத்தி ஒரு சதுரத்தை உருவாக்கலாம்.
- <math>4 = 11</math><sub>மூன்று</sub> ஆகவே, நான்கை அடி இரண்டில் எழுதும்போது ஒரே எண் மீண்டும் தொடர்ந்து வருகிறது.
# -1 (எண்)

**மறை ஒன்று** அல்லது **சய ஒன்று** (ஆங்கிலம்: *Minus One*) என்பது 1 இன் கூட்டல் நேர்மாறு ஆகும். மறை ஒன்று என்பது மறை இரண்டுக்கும் பூச்சியத்துக்கும் இடைப்பட்ட மறை நிறையெண் ஆகும்.
# -1 (எண்)

## இயற்கணிதப் பண்புகள்

ஓர் எண்ணை, <math> - 1 </math> ஆல் பெருக்குவது என்பது, அவ்வெண்ணின் குறியை மாற்றுவதற்குச் சமனாகும். இதனைப் பரம்பல் விதி மூலம் நிறுவலாம்.  
<math>x</math> ஒரு மெய்யெண் எனில்:-  
<math> x + (-1) \cdot x </math>
::<math> = 1 \cdot x + (-1) \cdot x</math>
::<math> = (1 + (-1)) \cdot x </math>
::<math> = 0 \cdot x</math>
::<math> = 0</math>  
: **ஃ** <math>x+(-1)\cdot x=0 \, </math>
<math> x </math> உடன் <math>(-1)\cdot x </math> ஐக் கூட்டும் போது <math> = 0</math> கிடைப்பதால், <math>(-1)\cdot x </math> என்பது <math> x </math>இன் கூட்டல் நேர்மாறாகும்.  
அதாவது:
<math>(-1)\cdot x = -x</math>
# -1 (எண்)

## இயற்கணிதப் பண்புகள்

### மறை ஒன்றின் வர்க்கம்

-1இன் வர்க்கத்தின் பெறுமானம் 1 ஆகும். இதனால் இரு மறை எண்களின் பெருக்கத்தின் பெறுமானம் ஒரு நேர் எண்ணாக அமையும்.  
-1 வர்க்கத்தின் பெறுமானம் 1 ஆகும் என்பதை அட்சர கணித முறைப்படி நிறுவலாம்:  
<math>0 =-1\cdot 0</math>
::<math>=-1\cdot [1+(-1)]</math>
::<math>-1\cdot1+(-1)\cdot(-1)</math>
::<math>=-1+(-1)\cdot(-1)</math>  
சமன்பாட்டின் இரண்டு பக்கங்களிலும் 1ஐக் கூட்டுவதன் மூலம்,
:<math> 1 + 0 = [1 + (-1)] + (-1) \cdot (-1) </math>
::<math> 1 = (-1) \cdot (-1) </math>
::<math>(-1) \cdot (-1) = 1 </math>  
ஆகவே, மறை ஒன்றின் வர்க்கத்தின் பெறுமானம் 1 ஆகும்.
# -1 (எண்)

## இயற்கணிதப் பண்புகள்

### மறை ஒன்றின் வர்க்கமூலம்

சிக்கலெண்ணான <math>i</math>ஆனது <math>i^2 = -1</math> என்ற சமன்பாட்டைத் திருப்திப்படுத்தும். ஆகவே, -1 வர்க்கமூலத்தின் பெறுமானம் <math>i</math> ஆகும்.
# பட்டமுகத்திண்மம்

வடிவவியலில் ***n*-கோண பட்டமுகத்திண்மம்** (*trapezohedron*) என்பது ஒரு இரும பலகோணத்திண்மம். இதன் 2*n* முகங்களும் சர்வசம பட்டவடிவ நாற்கரங்களாக இருக்கும். (இப்பட்ட வடிவ நாற்கரம் ஐக்கிய அமெரிக்காவில் *டிரபீசியா* (trapezia) என்றும் *டிரபிசாய்ட்* (trapezoid) என ஐக்கிய இராச்சியத்திலும் சில சமயங்களில் *டெல்ட்டாய்ட்* (deltoid) எனவும் அழைக்கப்படுகிறது.)  
இத்திண்மத்தின் பெயரிலுள்ள *n*-கோண -என்ற பகுதி அதிலுள்ள முகங்களைக் குறிப்பதல்ல, ஒரு சமச்சீர் அச்சைச் சுற்றிய அதன் உச்சிகளின் அமைப்பைக் குறிக்கும்.  
ஒரு *n*-கோண பட்டமுகத்திண்மத்தை இரண்டு *n*-கோண பிரமிடுகளாகவும் ஒரு *n*-கோண எதிர்ப்பட்டகமாகவும் (antiprism) பிரித்தெடுக்கலாம்.
# பட்டமுகத்திண்மம்

## வகைகள்

1. மூன்றுகோண பட்டமுகத்திண்மம் – 6 (சர்வசம சாய்சதுர முகங்கள் – இரும எண்முகத்திண்மம்
1. ஒரு கனசதுரம் சதுர முகங்கள் கொண்ட சிறப்புவகை மூன்று-கோண பட்டமுகத்திண்மம்.
1. ஒரு மூன்று-கோண பட்டமுகத்திண்மம் சர்வசம சாய்சதுர முகங்கள் கொண்ட சிறப்புவகை சாய்சதுரத்திண்மம்
1. நான்குகோண பட்டமுகத்திண்மம் – 8 பட்டவடிவ முகங்கள் – இரும எதிர்ப்பட்டகம்.
1. ஐங்கோண பட்டமுகத்திண்மம் – 10 பட்டவடிவ முகங்கள் – இரும ஐங்கோண எதிர்ப்பட்டகம்.
1. அறுகோண பட்டமுகத்திண்மம் – 12 பட்டவடிவ முகங்கள்– இரும அறுகோண எதிர்ப்பட்டகம்.
1. எழுகோண பட்டமுகத்திண்மம் – 14 பட்டவடிவ முகங்கள் – இரும எழுகோண எதிர்ப்பட்டகம்.
1. எண்கோண பட்டமுகத்திண்மம் – 16 பட்டவடிவ முகங்கள் – இரும எண்கோண எதிர்ப்பட்டகம்.
1. நவகோண பட்டமுகத்திண்மம்' – 18 பட்டவடிவ முகங்கள் – இரும நவகோண எதிர்ப்பட்டகம்.
1. தசகோண பட்டமுகத்திண்மம் – 20 பட்டவடிவ முகங்கள் – இரும தசகோண எதிர்ப்பட்டகம்.  
- ...*n*-கோண பட்டமுகத்திண்மம் – 2*n* – இரும *n*-கோண எதிர்ப்பட்டகம்.
# மூன்றுகோண பட்டமுகத்திண்மம்

வடிவவியலில் மூன்றுகோண பட்டமுகத்திண்மம் (trigonal trapezohedron) என்பது எதிர்ப்பட்டகங்களின் (antiprism) இருமங்களாக அமையும் சீரான முகங்களுடைய பன்முகத்திண்மங்களில் முதலாவதாகும். இத்திண்மத்திற்கு சர்வசமமான ஆறு சாய்சதுர முகங்கள் உள்ளன.  
மூன்றுகோண பட்டமுகத்திண்மங்கள் சாய்சதுரத்திண்மங்களின் உட்கணமாக அமையும்.கனசதுரம் சர்வசம சதுர முகங்கள் கொண்ட ஒரு சிறப்புவகை மூன்றுகோண பட்டவடிவத்திண்மமாகும்.
# துருவ நட்சத்திரம்

**துருவ நட்சத்திரம்** (*Pole star*) என்பது வானில் பிரகாசமாகத் தெரியக்கூடிய விண்மீன்களில் ஒன்று.  
பூமியிலுள்ள ஒவ்வொரு நோக்குநருக்கும் துருவநட்சத்திரம் நேர் வடக்கில் இருக்கும். இதை நாம் கண்களால் பார்க்க முடியும்.பொதுவாக ஏனைய விண்மீன்கள் வான துருவங்களைச் (celestial poles) சுற்றி வரும். ஆனால் துருவ நட்சத்திரம் மட்டும் கிட்டத்தட்ட ஒரே இடத்தில் அதுவும் வான துருவத்தில் இருக்கும். இதனால் பண்டைய காலத்தில் கடற்பயணம் மேற்கொள்ளும்பொழுது இரவில் திசை அறிய துருவ நட்சத்திரம் மிகவும் பயனுள்ளதாக இருந்தது. வடக்கில் காணப்படும் பிரகாசமான துருவ நட்சத்திரத்தின் பெயர் போலாரிசு (polaris). இதன் தோற்றப்பருமன் 1.9 ஆகும். அதனுடைய தற்போதைய நடுவரை விலக்கம் +89°15'50.8". தென் துருவத்தில் இப்படி ஒரு பிரகாசமான நடசத்திரம் எதுவும் இல்லை.
# நாலு மூலை விளையாட்டு

**நாலு மூலை விளையாட்டு** ஒரு உள்ளரங்க விளையாட்டு. வீட்டுக் கூடத்தில் விளையாடப்படும். சிறுவர் சிறுமியர் விளையாடுவர்.  
கூடத்தின் மூலையைத் தொட்டுக்கொண்டு நிற்கும்போது தொடக்கூடாது என முறை வைத்துக்கொண்டு விளையாடுவார்கள்.
இந்த விளையாட்டுக்குக் குறைந்தது மூன்று பேராவது வேண்டும். ஒருவர் தொடுபவர். ஏனையோர் ஓடுபவர்.  
ஒருவர் தொடப்பட்டதும் அவர் தொடுபவராக மாறி விளையாட்டு தொடரும்.  
ஓடும்போது பாடப்படும் பாடல்
:என் தலைக்கு எண்ணெய் ஊற்று
:எருமை மாட்டுக்குப் புல்லைப் போடு
# நாலுமூலைக் கல்

**நாலுமூலைக் கல்** சிறுவர் தொட்டு விளையாடும் விளையாட்டு.
# நாலுமூலைக் கல்

## ஆடும் முறை

விளையாடுவோர் எல்லாரும் தெருப்புழுதியில் வரிசையாகக் காலால் தேய்த்துப் படத்தில் உள்ளது போல் விளையாடும் கட்ட அரங்கு அமைப்பர். மொத்தம் ஐந்து பேர் விளையாடுவர். அரங்கின் மையத்தில் 4 கல் வைக்கப்படும். ஒருவர் பட்டவராகத் தெரிந்தெடுக்கப்படுவார். அவர் கல்லை எடுக்க வருபவரைத் தொடுவார். மற்றவர்கள் கோட்டில் ஓடுவர். கோட்டில் ஓடுபவரைத் தொடக்கூடாது. கோட்டில் கால் இல்லாதவர் கல்லை எடுக்க வருபவராகக் கருதப்படும். அவரைத் தொடலாம். தொடப்பட்டவர் பட்டவராகித் தொடுபவராக மாறுவார்.  
ஓடுபவர் நடுவில் இருக்கும் கல்லை ஒவ்வொன்றாகவோ பலவாகவோ எடுத்துவந்து மூலைக்கு ஒன்றாக வைக்கவேண்டும். இரண்டு கல் வைத்துக்கொண்டு ஓடுபவரும் தொடப்படலாம். நாலு கல்லும் நாலு மூலைகளில் வைக்கப்பட்டுவிட்டால் மறு ஆட்டம்.
# நான் வளர்த்த நாய்க்குட்டி

**நான் வளர்த்த நாய்க்குட்டி** ஒரு பாப்பா விளையாட்டு.  
குழந்தையைக் கக்கத்தில் தூக்கிக்கொண்டு தாய் நிற்பார். குழந்தையின் கன்னத்தைச் செல்லமாகக் கிள்ளிப் பாட்டுப் பாடுவார்.  
:யார் வளர்த்த நாய்க்குட்டி
:நான் வளர்த்த நாய்க்குட்டி
:தொட்டுப்பாரு கார்ப்போம் என்பார்.  
அருகில் உள்ளவர் குழந்தையைச் செல்லமாக அடிப்பர். மீண்டும் மீண்டும் பாடி அடிக்கும்போது குழந்தை சிணுங்கும். அழும். பின் தேற்றுவர். இது ஒரு வேடிக்கை விளையாட்டு.
# சூரிய வெப்ப ஆற்றல்

**சூரிய வெப்ப ஆற்றல்** என்பது சூரிய ஒளியைப் பயன்படுத்தி வெப்ப ஆற்றலை உருவாக்கும் செயலாகும். இந்த செயலின்போது சூரிய ஒளியை உறிஞ்சியும் குவித்தும் வெப்ப ஆற்றல் உருவாகிறது. சூரிய வெப்ப ஆற்றல் பல பயன்பாடுகளைக் கொண்டிருந்தாலும், பொதுவாக சமையலுக்கும் மின் உற்பத்திக்கும் பயன்படுகிறது.  
சூரிய வெப்ப ஆற்றல் பயன்பாடு மூன்று வகைப்படும். அவை குறைந்த, நடுத்தர அல்லது உயர் வெப்பநிலை சூரிய வெப்ப ஆற்றல் மாற்றல் முறைகளாகும். குறைந்த வெப்பநிலை வகையில் தட்டை வடிவ சூரிய வெப்ப ஆற்றல் மாற்றி பயன்படுகிறது. இது நீச்சல் குளங்களை சூடேற்றப் பயன்படுகிறது. நடுத்தர வெப்பநிலை சூரிய வெப்ப ஆற்றல் மாற்றி நீரைச் சூடேற்றவும் சமைப்பதற்கும் பயன்படுகிறது. உயர் வெப்பநிலை சூரிய வெப்ப ஆற்றல் மாற்றி மின்சாரம் தயாரிக்கப் பயன்படுகிறது. இந்த வகையில் சூரியக் கதிர்கள் ஒரு புள்ளியில் குவிக்கப்படுகின்றன.
# இடிச்சபுளி செல்வராசு

**இடிச்சபுளி செல்வராசு** அல்லது **இடிச்சபுளி செல்வராஜ்** (இறப்பு: சனவரி 30, 2012, அகவை: 72) தமிழ்த் திரைப்பட உலகில் நகைச்சுவை நடிகராக நூற்றுக்கும் கூடுதலான திரைப்படங்களில் நடித்தவர். எம்.ஜி.ஆர், சிவாஜி கணேசன், கமலஹாசன், ரஜினிகாந்த் போன்ற முன்னணி நடிகர்களுடன் நடித்துள்ளார். *சின்ன வாத்தியார்* என்ற திரைப்படத்தில் கவுண்டமணி, செந்திலுடன் நடித்துள்ளார். மற்றொரு நகைச்சுவை நடிகரான பாண்டுவின் அண்ணன் ஆவார். எம்.ஜி.ஆரின் *இதயக்கனி* மற்றும் *உலகம் சுற்றும் வாலிபன்* திரைப்படங்களுக்கு உதவி இயக்குநராகவும் பணியாற்றி உள்ளார்.  
இவருக்கு செல்லம் என்ற மனைவியும் வசந்தி என்ற மகளும் உள்ளனர். 2012 சனவரி 30 அன்று காலமானார்.
# இடிச்சபுளி செல்வராசு

## திரைப்படங்கள்

*இது முழுமையான திரைப்படப் பட்டியல் அல்ல. இப்படியலை மேம்படுத்த நீங்கள் விக்கிப்பீடியாவிற்கு உதவலாம்*
# இடிச்சபுளி செல்வராசு

## திரைப்படங்கள்

### 1960களில்

| 1965 | ஆயிரத்தில் ஒருவன் |
| --- | --- |
| 1968 | ஒளி விளக்கு |
# இடிச்சபுளி செல்வராசு

## திரைப்படங்கள்

### 1970களில்

| 1972 | ராமன் தேடிய சீதை | Barber |
| --- | --- | --- |
| 1972 | இதய வீணை | நோயாளியின் சகோதரன் |
| 1973 | பட்டிக்காட்டு பொன்னையா | சைக்கிள் காரன் |
| 1974 | நேற்று இன்று நாளை | சேரி மனிதன் |
| 1974 | சிரித்து வாழ வேண்டும் | அடியாள் |
| 1975 | நினைத்ததை முடிப்பவன் | தபால்காரர் |
| 1975 | பல்லாண்டு வாழ்க | வீரப்பன் |
| 1976 | உழைக்கும் கரங்கள் | போலி சாமியார் |
| 1977 | இன்றுபோல் என்றும் வாழ்க |  |
| 1979 | தர்மயுத்தம் |  |
# இடிச்சபுளி செல்வராசு

## திரைப்படங்கள்

### 1980களில்

| 1980 | பூட்டாத பூட்டுகள் |  |
| --- | --- | --- |
| 1980 | அன்னபறவை |  |
| 1980 | வசந்த அழைப்புகள் | இடிச்சபுளி |
| 1981 | இரயில் பயணங்களில் |  |
| 1982 | தனிக்காட்டு ராஜா |  |
| 1982 | மூன்று முகம் |  |
| 1982 | இதுதாண்டா சட்டம் |  |
| 1983 | தாய் வீடு (திரைப்படம்) |  |
| 1983 | *தங்கைக்கோர் கீதம்* |  |
| 1983 | இமைகள் (திரைப்படம்) |  |
| 1984 | *வெற்றி* |  |
| 1984 | நான் பாடும் பாடல் |  |
| 1984 | கொம்பேறிமூக்கன் (திரைப்படம்) |  |
| 1984 | அன்பே ஓடிவா (திரைப்படம்) |  |
| 1985 | *மண்ணுக்கேத்த பொண்ணு* | ரயில்நிலைய அதிகாரி |
| 1985 | *தெய்வப்பிறவி* |  |
| 1985 | நல்ல நாள் |  |
| 1985 | அலை ஓசை (திரைப்படம்) |  |
| 1985 | நவக்கிரக நாயகி |  |
| 1985 | *உனக்காக ஒரு ரோஜா* |  |
| 1985 | ஒரு மலரின் பயணம் |  |
| 1985 | நானே ராஜா நானே மந்திரி |  |
| 1985 | நீதியின் மறுபக்கம் |  |
| 1986 | கண்ணத் தொறக்கணும் சாமி |  |
| 1986 | எனக்கு நானே நீதிபதி |  |
| 1987 | அஞ்சாத சிங்கம் |  |
| 1987 | வேலைக்காரன் |  |
| 1987 | சங்கர் குரு |  |
| 1987 | எங்க சின்ன ராசா | தந்தை |
| 1988 | *தெற்கத்திக்கள்ளன்* |  |
| 1988 | மனைவி ஒரு மந்திரி |  |
| 1988 | சத்யா |  |
| 1988 | தாய் மேல் ஆணை |  |
| 1988 | இது நம்ம ஆளு |  |
| 1988 | புதிய வானம் (திரைப்படம்) |  |
| 1989 | *புதிய பாதை (1989 திரைப்படம்)* |  |
| 1989 | *என் அருமை மனைவி* |  |
| 1989 | என்னெப் பெத்த ராசா |  |
| 1989 | *ராஜாஜி ராஜா* |  |
# இடிச்சபுளி செல்வராசு

## திரைப்படங்கள்

### 1990களில்

| 1990 | *மனைவி ஒரு மாணிக்கம்* |  |
| --- | --- | --- |
| 1990 | எங்கிட்ட மோதாதே |  |
| 1990 | பொண்டாட்டி தேவை |  |
| 1990 | *சிறையில் சில ராகங்கள்* |  |
| 1990 | மல்லுவேட்டி மைனர் |  |
| 1991 | காவல் நிலையம் (திரைப்படம்) |  |
| 1991 | *வெற்றி படிகள்* |  |
| 1991 | நாட்டுக்கு ஒரு நல்லவன் |  |
| 1992 | *இதுதாண்டா சட்டம்* |  |
| 1992 | ஒண்ணா இருக்க கத்துக்கணும் |  |
| 1992 | *சுகமான சுமைகள்* |  |
| 1992 | *டிராவிட் அங்கில்* |  |
| 1992 | சோலையம்மா (திரைப்படம்) |  |
| 1992 | வேலுசாமி (திரைப்படம்) |  |
| 1992 | பங்காளி (திரைப்படம்) |  |
| 1992 | பட்டத்து ராணி (1992 திரைப்படம்) |  |
| 1993 | வால்டர் வெற்றிவேல் |  |
| 1993 | பாரம்பரியம் |  |
| 1993 | அரண்மனைக்காவலன் (திரைப்படம்) |  |
| 1993 | பார்வதி என்னை பாரடி |  |
| 1993 | பொறந்தாலும் ஆம்பளையா பொறக்ககூடாது |  |
| 1993 | முற்றுகை (திரைப்படம்) |  |
| 1993 | பொறந்த வீடா புகுந்த வீடா |  |
| 1993 | ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன் |  |
| 1993 | புருஷ லட்சணம் |  |
| 1994 | சக்திவேல் (திரைப்படம்) |  |
| 1994 | *பொண்டாட்டியே தெய்வம்* |  |
| 1994 | சீவலப்பேரி பாண்டி (திரைப்படம்) |  |
| 1994 | *ஜெய்ஹிந்த்* |  |
| 1994 | தாய் மனசு |  |
| 1994 | சிந்துநதிப் பூ |  |
| 1994 | வாங்க பார்ட்னர் வாங்க |  |
| 1994 | நிலா |  |
| 1994 | மணிரத்தினம் |  |
| 1994 | *செவத்த பொண்ணு* |  |
| 1994 | பெரிய மருது |  |
| 1994 | நான் பெத்த மகனே |  |
| 1995 | *மண்ணுக்கு மரியாதை* |  |
| 1995 | தாய் தங்கை பாசம் |  |
| 1995 | மண்ணுக்கு மரியாதை |  |
| 1995 | *சின்ன வாத்தியார்* |  |
| 1995 | காந்தி பிறந்த மண் |  |
| 1995 | *புதிய ஆட்சி* |  |
| 1995 | வள்ளி வரப் போறா |  |
| 1995 | கர்ணா (திரைப்படம்) |  |
| 1995 | *முத்து* |  |
| 1995 | முறை மாப்பிள்ளை |  |
| 1996 | கோயமுத்தூர் மாப்ளே |  |
| 1996 | *ஆவதும் பெண்ணாலே அழிவதும் பெண்ணாலே* |  |
| 1996 | *வசந்த வாசல்* |  |
| 1996 | நாட்டுப்புறப் பாட்டு |  |
| 1996 | *அவதார புருஷன்* |  |
| 1996 | *மீண்டும் சாவித்திரி* |  |
| 1996 | விஸ்வநாத் |  |
| 1996 | புது நிலவு (திரைப்படம்) |  |
| 1996 | வீட்டுக்குள்ளே திருவிழா |  |
| 1996 | அவ்வை சண்முகி |  |
| 1997 | *தேடினேன் வந்தது* |  |
| 1997 | தடயம் |  |
| 1996 | பிஸ்தா |  |
| 1997 | பாசமுள்ள பாண்டியரே |  |
| 1997 | *பொன்னு வெளையிற பூமி* |  |
| 1998 | *கொண்டாட்டம்* |  |
| 1998 | *அவள் வருவாளா* |  |
| 1998 | *நட்புக்காக* |  |
| 1998 | *இனி எல்லாம் சுகமே* |  |
| 1998 | *Rathna* |  |
| 1998 | *சந்தோசம்* |  |
| 1998 | *புதுமைப்பித்தன்* |  |
| 1999 | *மன்னவரு சின்னவரு* |  |
| 1999 | *படையப்பா* |  |
| 1999 | நேசம் புதுசு |  |
| 1999 | பாட்டாளி (திரைப்படம்) |  |
| 1999 | சுந்தரி நீயும் சுந்தரன் நானும் |  |
| 1999 | *கமா* | தமிழ் தெலுங்கு ஹிந்தி |
| 1999 | ஜீவன் |  |
# இடிச்சபுளி செல்வராசு

## திரைப்படங்கள்

### 2000

| 2000 | பட்ஜெட் பத்மநாபன் |  |  |
| --- | --- | --- | --- |
| 2001 | கிருஷ்ணா கிருஷ்ணா |  |  |
| 2001 | *சொன்னால் தான் காதலா* |  |  |
| 2001 | *விஸ்வநாதன் ராமமூர்த்தி* |  |  |
| 2002 | *குருவம்மா* |  |  |
| 2003 | *திவான்* |  |  |
| 2006 | வரலாறு (திரைப்படம்) |  |  |
| 2007 | என்னைப் பார் யோகம் வரும் |  |  |
| 2009 | தொட்டு செல்லும் தென்றலே | கிராமத்தான் | } |
# இடிச்சபுளி செல்வராசு

## திரைப்படங்கள்

### பின்னணிக் குரல் கலைஞராக

| 1991 | *சாந்தி எனது சாந்தி* | எதிர் நாயகனின் அடியாள் |
| --- | --- | --- |
# 5 (எண்)

**ஐந்து** (ஆங்கிலம்: *Five*) என்பது தமிழ் எண்களில் ௫ என்பதைக் குறிக்கும் இந்து-அராபிய எண்ணாகும். ஐந்து என்பது நான்குக்கும் ஆறுக்கும் இடைப்பட்ட இயற்கை எண்ணாகும்.
# 5 (எண்)

## காரணிகள்

ஐந்தின் நேர்க் காரணிகள் 1, 5 என்பனவாகும்.
# 5 (எண்)

## இயல்புகள்

- ஐந்து ஓர் ஒற்றை எண்ணாகும்.
- ஐந்தை இரண்டு வர்க்கங்களின் கூட்டுத் தொகையாக எழுதலாம்.
:<math>5 = 1^2 + 2^2</math>
- ஐந்தானது ஐந்தாவது பிபனாச்சி எண் ஆகும்.
- ஐந்தானது மூன்றாவது கேடலான் எண் ஆகும்.
- ஐந்தானது மூன்றாவது பெல் எண்ணாகும்.
- ஐந்தானது நான்காவது ஆய்லர் எண்ணாகும்.
- ஐந்து ஒரு சோஃவி ஜெர்மேன் முதன்மை எண் ஆகும். ஏனெனில், <math>2 \times 5 + 1 = 11</math> என்பதும் ஒரு முதன்மை எண்ணாகும்.
- ஐந்து ஒரு வில்சன் முதன்மை எண்ணாகும். ஏனெனில் <math>5^2</math>ஆனது <math>(5 - 1)! + 1</math>ஐப் பிரிக்கக்கூடியது.
- நேர்விளிம்பையும் கவராயத்தையும் பயன்படுத்தி ஓர் ஒழுங்கான ஐங்கோணியை உருவாக்கலாம்.
- பைதகரசின் மும்மைகளில் செம்பக்கத்திற்கான மிகச் சிறிய பெறுமானம் ஐந்து ஆகும். <math>5^2 = 3^2 + 4^2</math>
# நிலாக் குப்பல்

**நிலாக் குப்பல்** விளையாட்டு நிலா வெளிச்சத்தில் விளையாடப்படும். இதனை சிறுவர் சிறுமியர் விளையாடுவர்.
# நிலாக் குப்பல்

## ஆடும் முறை

தெருவில் மண்குவியல் வைத்து உப்பு என்பர். இரண்டு அணியினர் இருவேறு பக்கம் சென்று சில பல உப்பு வைப்பர். பின் உத்தி இடத்தில் மீண்டும் கூடுவர். திசைமாறிச் சென்று எதிர் அணியினர் வைத்த உப்புக் குவியல்களை அழிப்பர். <  
அழிக்கும்போது பின்வரும் பாட்டுப் பாடுவர்.
:வயிறு நிரம்பிவிட்டதா
:நிறம்பவில்லை  
எல்லா உப்பும் அழிக்கப்படும்வரையில் மீண்டும் மீண்டும் இந்த வினா-விடை நிகழும். அழித்து முடிந்ததும் வயிறு நிரம்பிவிட்டது என்பர்.  
மீண்டும் கூடுவர். இரு அணியினரும் சேர்ந்து சென்று அழிக்கப்படாத உப்புக் குவியல்களை எண்ணிப்பார்ப்பர். யார் வைத்த உப்பில் அழிக்கப்படாத குவியல் அதிகமாக எஞ்சியுள்ளதோ அந்த அணியினர் வென்றதாகத் தீர்மானிக்கப்படும்.